Aygün Kazımovanın qazandığı və namizəd olduğu mükafatların siyahısı
Aygün Kazımovanın qazandığı və namizəd olduğu mükafatlar — azərbaycanlı müğənni, aktrisa, bəstəkar, prodüser Aygün Kazımovanın qazandığı və namizəd olduğu mükafatların siyahısı. Aygün Kazımova 2002-ci ildə Heydər Əliyev tərəfindən "Əməkdar Artist", 2008-ci ildə İlham Əliyev tərəfindən "Xalq Artisti" fəxri adlarına layiq görülmüşdür. 2012-ci ildə Türkiydə ənənəvi olaraq hər il keçirilən, Space TV-də "İlin qadın sənətçisi" və "İlin mahnısı" (Hayat ona güzel) kateqoriyalarında namizəd göstərilmişdir. Aygün Kazımova 2015-ci ildə ABŞ-da hər il keçirilən, Armenia Laureat-a namizəd göstərilmişdir. Lakin Aygün Kazımova, təşkilatçılardan birinin erməni olması səbəbiylə, mükafatdan imtina etmişdir. 2016-cı ildə hər il təqdim edilən Uşaq bağçalarında ən çox dinlənən sənətçi musiqi mükafatında "Azərbaycanın Ən Yaxşı Sənətçisi" mükafatına namizəd göstərilmiş və mükafatı qazanmışdır. Mükafatlandırma mərasiminin qaydalarına əsasən hər bir qalib, səhnədə çıxış etməlidir. Erməni müğənni Andre, çıxışdan öncə məşqlərdə "Sarı gəlin" mahnısını ifa etməsi Aygün Kazımovanı qəzəbləndirir və o tədbirin təşkilatçılarına etirazını bildirmişdir. Nəticədə erməni müğənni əsas çıxışı zamanı, başqa bir mahnı ifa etmişdir. Aygün Kazımova səhnədə Coffee from Colombia mahnısını ifa etmişdir. Aygün Kazımovanın bu etirazı erməni mətbuatında müzakirə edilmişdir. "Təşəkkürlər. Çox sağolun. Bütün hər kəsə minnətdarlığımı bildirirəm. Həmvətənlərimə minnətdarlığımı bildirirəm. Canım Azərbaycanlılarıma... Thank you my Karabagh! Thank you Daf Music Awards! Thank you Hamburg!" Aygün Kazımovanın mükafatı alan zamankı çıxışı. 2017-ci ildə yenidən Altın Kelebek və hər il Türkiyədə televiziya, musiqi, film və digər sahələrdə nailiyyət əldə etmiş şəxslərə: blogger Nadgiba, aparıcı Kəmalə Piriyeva kimi şəxslərə verilən Altın Kelebek mükafatına namizəd göstərilmişdir. Lakin 2017-ci ildə 3 estetik əməliyyatı keçirdiyi üçün namizədliyinin geri görülməsini istəmişdir. 2018-ci ildə yenidən Altın Kelebek mükafatlarında Azərbaycanın Ən Parlaq Ulduzu kateqoriyasında qalib olmuşdur. Türkiyədə keçirilən mükafatlandırma mərasimində pop-diva Duy albomunun ilk sinqlı - S.U.S. mahnısının remake versiyasını ifa etmişdir. 2017-ci ilinin son günü "Soyuq əllər - isti ürəklər" xeyriyyə yarmarkasında Azad Azərbaycan radiosunun 106.3 FM-i tərəfindən "Milli dalğa-2017" mükafatına layiq görülmüşdür.